**ADATKEZELÉSI TÁJÉKOZTATÓ**

**A** **2021. évi Fogadj örökbe egy fát! programban való részvételhez szükséges adatkezelésről**

Tisztelt Jelentkező! A Fogadj örökbe egy fát! programban való részvétele érdekében a személyes adatait – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. európai parlamenti és tanácsi rendelet (a továbbiakban: GDPR) előírásainak betartásával – Budapest Főváros X. kerület Kőbányai Polgármesteri Hivatal, mint a Budapest Főváros X. kerület Kőbányai Önkormányzat munkaszervezete az alábbiak szerint használja fel:

1. **Adatkezelő és adatfeldolgozó megnevezése, elérhetősége:**

**Adatkezelő: Budapest Főváros X. kerület Kőbányai Polgármesteri Hivatal**

képviselője: dr. Szabó Krisztián jegyző

székhelye: 1102 Budapest, Szent László tér 29. telefonszáma: 06 1 4338 100, e-mail címe: hivatal@kobanya.hu

**Adatvédelmi tisztviselő:** dr. Szüts Korinna főosztályvezető, elérhetősége: hivatal@kobanya.hu

**Adatfeldolgozó: Localinfo Információ Szolgáltató Kft.** (a honlapon beadott pályázatok esetében)

képviselője: Tamás Csaba ügyvezető igazgató

székhelye: 1096 Budapest, Thaly Kálmán u. 39. telefonszáma: 06 70 / 455-6451, e-mail címe: company@localinfo.hu

1. **A kezelt személyes adatok köre:**

A jelentkezés elbírálása céljából az adatkezelő kezeli a pályázónak a jelentkezési lapon megadott személyes adatait. A honlapon beadott jelentkezések esetében a Localinfo Információ Szolgáltató Kft. a jelentkezés leadásának lehetővé tétele céljából kezeli a jelentkezési lapon megadott adatokat.

A személyes adatok forrása valamennyi esetben kizárólag a megállapodást megkötő személy. Személyes adatainak közlése a jelentkezés és a megállapodás megkötésének feltétele.

1. **Az adatkezelés célja:**

Annak ellenőrzése, hogy a jelentkező jogosult-e a pályázaton való részvételre, a vállalt kötelezettségek ellenőrzési lehetőségének biztosítása.

1. **Az adatkezelés jogalapja:**

Az Önkormányzat és jelentkező között létrejövő megállapodás teljesítése (GDPR 6. cikk (1) bekezdés b) pont). Az Önkormányzatnak a megállapodással kapcsolatos jogszabályi kötelezettségeinek való megfelelés (GDPR 6. cikk (1) bekezdés c) pont), különös tekintettel a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 4. §-ában foglalt iratmegőrzési kötelezettség teljesítésére. Az utóbbi, további adatkezelés a GDPR 6. cikk (4) bekezdése alapján az eredeti adatkezeléssel összeegyeztethető.

1. **Az adatkezelés időtartama:**

Azoknak jelentkezőknek a személyes adatait, akikkel nem kerül sor megállapodás megkötésére, az adatkezelő és a honlapon benyújtott jelentkezések esetén az adatfeldolgozó a jelentkezési határidő leteltét követő hat hónapon belül törli. Az együttműködési megállapodást megkötő személyek személyes adatait az adatkezelő a vállalási időintervallum lejártakor irattárba helyezi

1. **Az adatokhoz való hozzáférés:**

Valamennyi pályázatban szereplő személyes adathoz hozzáférnek a Polgármesteri Hivatalnak a pályázat lefolytatásával és az ehhez kapcsolódó adminisztratív feladatokkal megbízott, elsősorban a Jegyzői Főosztály Városüzemeltetési Osztályán dolgozó munkatársai. A honlapon leadott jelentkezésben szereplő adatokhoz hozzáférnek az adatkezelő munkatársai. Az adatkezelő és az adatfeldolgozók által alkalmazott adatbiztonsági megoldások (a papír alapú adathordozók zárható szekrényben történő tárolása, az elektronikus adatokat tároló számítógépes programok jelszóval való védelme és a hozzáférés naplózása, valamint az adatok rendszeres mentése) biztosítják azt, hogy a személyes adatokhoz illetéktelen személyek ne férhessenek hozzá.

1. **Az adatkezeléssel kapcsolatban az érintett jogai a GDPR 13. cikk (2) bekezdés alapján:**

***Hozzáférési jog:***Az érintett jogosult arra, hogy az adatkezelőtől tájékoztatást kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy az adatkezelő mely személyes adatait milyen jogalapon, milyen célból, mennyi ideig kezeli, továbbá azokhoz kinek, milyen alapon biztosit hozzáférést vagy azokat kinek továbbította, azok milyen forrásból származnak, valamint arról, hogy az adatkezelő alkalmaz-e automatizált döntéshozatalt. Folyamatban lévő adatkezelés esetén az érintett jogosult az adatkezelés tárgyát képező személyes adatok másolatára.

***Helyesbítéshez való jog:***Az érintett jogosult arra, hogy kérésére indokolatlan késedelem nélkül helyesbítésre kerüljön a rá vonatkozó pontatlan személyes adat; valamint arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

***Törléshez való jog (elfeledtetéshez való jog)***

Az érintett kérésére indokolatlan késedelem nélkül törlésre kerül a rá vonatkozó személyes adat, ha

a) a személyes adatokra már nincs szükség abból a célból, amelyből azokat az adatkezelő kezelte,

b) a személyes adatokat az adatkezelő jogellenesen kezelte, vagy

c) a személyes adatokat az adatkezelőre vonatkozó jogi kötelezettség teljesítéséhez törölni kell.

Jelen adatkezelés kapcsán az érintett csak akkor élhet a törléshez való jogával, ha az adatkezelés a megállapodás végrehajtásához vagy az adatkezelő iratkezeléssel kapcsolatos kötelezettségeinek vagy egyéb jogszabályon alapuló kötelezettségei teljesítéséhez nem szükséges.

***Az adatkezelés korlátozásához való jog*** Az érintett kérésére az adatkezelő (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) korlátozza az adatkezelést, ha

a) az érintett vitatja a személyes adatok pontosságát (ebben az esetben a korlátozás az adatok pontosságának ellenőrzéséig tart),

b) jogellenes az adatkezelés, és az érintett törlés helyett az adatkezelés korlátozását kéri, vagy

c) ha az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez.

***Az adathordozhatósághoz való jog***

Az érintett jogosult arra, hogy a rá vonatkozó, általa a Hivatal rendelkezésére bocsátott személyes adatokat tagolt, széles körben használt, géppel olvasható formátumban megkaphassa.

A Hivatal az érintett személyes adata helyesbítéséről, törléséről, adatkezelés-korlátozásáról minden esetben értesíti azokat a címzetteket, akikkel, illetve amelyekkel a személyes adatot közölte, kivéve, ha ez lehetetlennek bizonyul, vagy aránytalanul nagy erőfeszítést igényel.

**Az érintett a fenti jogainak gyakorlása iránti kérelmet az adatkezelőnél terjesztheti elő**, az 1. pontban megadott elérhetőségeken személyesen, az adatkezelő székhelyén, postai úton vagy elektronikusan.

Az adatkezelő a kérelem nyomán hozott intézkedésekről annak beérkezésétől számított **legfeljebb egy hónapon** belül - ha az érintett másként nem kéri - elektronikus formában tájékoztatást ad. Ez a határidő szükség esetén - a kérelem összetettsége, illetve a kérelmek számára tekintettel - további két hónappal meghosszabbítható. A határidő meghosszabbításáról annak okainak megjelölésével a kérelem kézhezvételétől számított egy hónapon belül a Hivatal tájékoztatja az érintettet. Az érintett kérésére szóbeli tájékoztatás is adható, feltéve, hogy az érintett igazolja a személyazonosságát. Ha megalapozott kétség merül fel a kérelmet benyújtó természetes személy kilétével kapcsolatban, a Hivatal további, a személyazonosság megerősítéséhez szükséges információk nyújtását kérheti. Amennyiben a Hivatal nem intézkedik az érintett kérelme nyomán, legfeljebb a kérelem beérkezésétől számított egy hónapon belül a Hivatal tájékoztatást ad ennek okairól, valamint arról, hogy az érintett panaszt nyújthat be a NAIH-nál, és élhet a bírósági jogorvoslati jogával.

A kérelmekre adott tájékoztatást, illetve az azok alapján megtett intézkedéseket a Hivatal **díjmentesen** biztosítja. Ha az érintett kérelme egyértelműen megalapozatlan vagy - különösen ismétlődő jellege miatt - túlzó - figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre - a Hivatal ésszerű díjat számít fel, vagy megtagadja a kérelem alapján történő intézkedést.

**Ha az érintett úgy ítéli meg, hogy az adatkezelő a személyes adatainak kezelése során megsértette a hatályos adatvédelmi követelményeket, akkor:**

* panaszt tehet az adatkezelő adatvédelmi tisztviselőjénél az 1. pontban szereplő elérhetőségeken,
* panaszt nyújthat be a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., postacím: 1374 Budapest, Pf. 603., E-mail: ugyfelszolgalat@naih.hu, honlap: [www.naih.hu](http://www.naih.hu)), vagy
* lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az adatkezelő székhelye szerint illetékes törvényszéknél nyújtja-e be keresetét – ezeket megkeresheti a <https://birosag.hu/birosag-kereso> oldalon.